**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**OPĆINSKO VIJEĆE**

*KLASA: 023-01/22-02/08*

*URBROJ: 2117-07/01-22/01*

**Z A P I S N I K**

**sa 8. (osme) sjednice Općinskog vijeća**

**O P Ć I N E T R P A N J**

**Mjesto održavanja***: Sportska dvorana OŠ Trpanj*

**Datum održavanja**: *28. prosinca 2022.g.*

**Vrijeme održavanja**: od 16,00 h do 17,30 h

Predsjednik Općinskog Vijeća Ivan Veić (u daljnjem tekstu: predsjednik) pozdravlja nazočne i utvrđuje da su sjednici Općinskog Vijeća ( u daljnjem tekstu:Vijeće)

**NAZOČNI** : Ivan Veić, Tonči Jelaš, Josip Nesanović, Andrija Nedoh, Laura Butirić, Ivo Žegura,

**IZOČNI**: Antonija Mirko

**OSTALI NAZOČNI**: Jakša Franković, općinski načelnik ( u daljnjem tekstu:načelnik), Ante Miloslavić, direktor „Izvor Orah“ d.o.o.,

Predsjednik predlaže slijedeći

**DNEVNI RED**

1. Aktualni sat
2. Usvajanje zapisnika sa 7. sjednice vijeća
3. Donošenje Odluke o izmjenama i dopunama Proračuna Općine Trpanj za

2022.g.

1. Donošenje Odluke o izmjenama i dopunama Programa održavanja

komunalne infrastrukture Općine Trpanj za 2022. godinu

1. Donošenje Odluke o izmjenama i dopunama Programa građenja objekata i

uređaja komunalne infrastrukture Općine Trpanj za 2022.godinu

1. Donošenje Proračuna Općine Trpanj za 2023. godinu.
2. Donošenje Odluke o izvršavanju Proračuna Općine Trpanj za 2023. g.
3. Donošenje Programa održavanja komunalne infrastrukture Općine Trpanj

za 2023. g.

1. Donošenje Programa građenja objekata i uređaja komunalne infrastrukture

Općine Trpanj za 2023. g.

1. Usvajanje Analize sustava civilne zaštite na području Općine Trpanj za

2022.godinu.

1. Usvajanje Godišnjeg plana sustava civilne zaštite na području Općine

Trpanj za 2023.godinu.

Predsjednik predlaže izmjenu redosljeda točaka dnevnog reda na način da točka dnevnog reda „Aktualni sat“ bude zadnja a sve drugo ostaje isto, obrazlažući to činjenicom što pojedini vijećnici moraju ranije napustiti sjednicu.

Prijedlog je jednoglasno prihvaćen.

**Ad.2.) Usvajanje zapisnika sa 7. sjednice vijeća**

Nakon provedenog glasovanja donesen je slijedeći

**ZAKLJUČAK:**

Jednoglasno se usvaja zapisnik sa 7. sjednice Općinskog vijeća.

**Ad.3.) Donošenje Odluke o izmjenama i dopunama Proračuna Općine Trpanj za 2022.g.**

Načelnik uvodno obrazlaže Odluku.

Ivo Žegura pita koliko je sredstava pojedina udruga dobila.

Načelnik odgovra za neke od pojedinih udruga, te ističe kako će sve biti objavljeno na službenim stranicama Općine te će svima biti dostupno.

Predsjednik provodi glasovanje te se nakon provedenog glasovanja, pet glasova „ZA“ i jedan glas „SUZDRŽAN“ donosi slijedeći

**ZAKLJUČAK:**

Donosi se Odluka o izmjenama i dopunama Proračuna Općine Trpanj za 2022.g

**Ad.4.) Donošenje Odluke o izmjenama i dopunama Programa održavanja**

**komunalne infrastrukture Općine Trpanj za 2022. godinu**

Načelnik uvodno detaljno obrazlaže predloženu Odluku i obrzlaže izmjene.

Nakon provedenog glasovanja s 5 glasova „ZA“ i jedan glas „SUZDRŽAN“donesen je slijedeći

**ZAKLJUČAK**

Donosi se Odluke o izmjenama i dopunama Programa održavanja komunalne infrastrukture Općine Trpanj za 2022. god.

**Ad.5.) Donošenje Odluke o izmjenama i dopunama Programa građenja objekata i**

**uređaja komunalne infrastrukture Općine Trpanj za 2022.godinu**

Načelnik detaljno pojašnjava predloženu Odluku.

Nakon provedenog glasovanja uz 5 glasova „ZA „ i jedan glas „SUZDRŽAN“ donesen je slijedeći

**ZAKLJUČAK:**

Donosi se Odluka o izmjenama i dopunama Programa građenja objekata i uređaja komunalne infrastrukture Općine Trpanj za 2022.godinu

**Ad.6.) Donošenje Proračuna Općine Trpanj za 2023. godinu.**

Načelnik uvodno detaljno obrazlaže prijedlog Proračuna osvrćući se na bitne stavke dodajući kako je proračunom i projekcijom planiran nastavak ulaganja Općine u započete a nedovršene kapitalne investicije. Proračunom i projekcijama nisu planirani projekti za koje nisu osigurana sredstva za su/ financiranje, nego će se po dobivanju obavijesti o prihvaćanju nekog od prijavljenih projekata sa sufinanciranje predložiti izmjene i dopune Proračuna. Proračunom se nastavljaju značajnija ulaganja u održavanje i izgradnju komunalnu infrastrukturu (sanacija i uređenje postojećih prometnica – cesta i poljskih puteva,izgradnja parkirališta u Trpnju, modernizacija javne rasvjete i nastavak ugradnje video nadzora javnih povšina).

Proračunom kod javnih potreba planirana su značajna sredstva za izdvajanja u predškolskom odgoju, u razvoj civilnog društva, promicanju sporta i rekreacije, promicanju kulture kao i socijalnih prava i drugih potpora stanovništvu (subvencije prijevoza učenika i studenata, naknade za novorođenu djecu i sufinaciranje boravka djece u dječjem vrtiću Trpanj), te zdravstvenu zaštitu. U proračunu Općine u cijelosti su uključeni korisnici proračuna Općine Trpanj.

Prijedlogom Proračuna Općine Trpanj za 2023. godinu planiraju se prihodi i primici u iznosu od 1.367.620,00 EUR, te rashodi i izdaci u iznosu 1.367.620,00 EUR.

Ivo Žegura postavlja pitanje vezano za očekivani višak, odnosno kakvo je stanje s viškovima za ovu godinu, te na što se taj višak troši. Načelnik odgovara kako je prema projekciji iznos 323 000,00 kuna, te da je to višak od prethodnih godina, a ne višak za 2023.g. Višak je prikazan u pozicijama posebnog dijela proračuna.

Josip Nesanović postavlja niz pitanja vezano za stavke proračuna na koje načelnik odgovara i daje pojašnjenja .

Josip Nesanović predlaže da Općina donese akt o stipendiranju učenika i studenata.

Načelnik odgovara da to za sada ostane otvoreno pitanje, a o tome će se još diskutirati u narednom periodu.

Josip Nesanović smatra da je previše sredstava predviđeno za pomoć u financiranju Turističke zajednice. Ne slaže se s tim da se sve institucije oslanjaju na pomoć općine, te ističe kako se uz malo angažmana može osigurati sredstva iz raznih izvora.

Josip Nesanović predlaže da, kao demografski mjeru, Općina uključi financiranje cjelokupnog iznosa boravka djece u dječjem vrtiću.

Načelnik pojašnjava i odgovara kako se u suštini ne protivi ovom prijedlogu, ali je prije odlučivanja o ovom prijedlogu nužno obaviti razgovore i usuglasiti se i s Općinama Orebić i Janjina, jer bi se u suprotnom urušio sadašnji sustav financiranja dječijeg vrtića.

Predsjednik provodi glasovanje o prijedlogu vijećnika Josipa Nesanovića za uvrštenje u Proračun za 2023.g. iznosa od 8 000,00 Eur-a za povećanje pozicije financiranja boravka djece u dječjem vrtiću Trpanj.

Nakon provedenog glasovanja sa 4 glasa „PROTIV“ i 1 glasom „SUZDRŽAN“ i 1 glas „ZA“ prijedlog nije usvojen.

Predsjednik provodi glasovanje o prijedlogu načelnika prema kojem je prije odlučivanja po prijedloga vijećnika Nesanovića da Općina Trpanj financira cjelokupni iznos cijene boravka djece u dječjem vrtiću Trpanj, nužno prethodno obaviti razgovore s načelnicima Općina Orebić i Janjine vezano za to.

Nakon provedenog glasovanja sa 4 glasa „ZA“ i 2 glasa „SUZDRŽAN“, prijedlog Načelnika je usvojen

Nakon provedene iscrpne diskusije Predsjednik provodi glasovanje za donošenje Proračuna Općine Trpanj za 2023. godinu.

Nakon provedenog glasovanja sa 5 glasova „ZA“ i 1 glas „SUZDRŽAN“, donesen je slijedeći

**ZAKLJUČAK:**

Donosi se proračun Općine Trpanj za 2023. god.

**Ad.7.) Donošenje Odluke o izvršavanju Proračuna Općine Trpanj za 2023. g.**

Načelnik uvodno elaborira predloženu Odluku, pa kako nije bilo diskusije po istoj predsjednik Vijeća provodi glasovanje.

Nakon provedenog glasovanja sa 5 glasova „ZA“ i 1 glas „SUZDRŽAN“, donesen je slijedeći

**ZAKLJUČAK:**

Donosi se Odluka o izvršavanju Proračuna Općine Trpanj za 2023. Godinu.

**Ad.8.) Donošenje Programa održavanja komunalne infrastrukture Općine Trpanj za 2023. g.**

Načelnik uvodno elaborira predloženi Program.

Andrija Nedoh apelira na to da je potrebno malo više aktivnosti u mjestima izvan Trpnja u kojem živi sve stariji živalj, te se briga o njima treba intezivirati, jer ima stanovnika ( poljoprivrednika) ove Općine koji ne žive u Trpnju a potrebna im je pomoć svake vrste.

Josip Nesanović dodaje kako nije jasno o kojoj vrsti pomoći se radi.

Andrija Nedoh navodi primjer plaćanja kazne za nepropisno parkiranje ili općenito plaćanje parkinga. Smatra da bi osobama iz tih mjesta bio potreban drugačiji tretman.

Josip Nesanović dodaje kako je uveden parking baš iz tog razloga da svi imaju mjesto gdje mogu parkirati i na taj način izbjegnu bilo kakve kazne tog tipa.

Načelnik dodaje kako su tarife zaista simbolične, a daju svaki komoditet svakome od stanovnika naše Općine podjednako.

Josip Nesanović dodaje kako Općina pomaže sve osobe kojima je socijalna pomoć potrebna ali pomaganje poljoprivrednika nije predviđeno kao vrsta pomoći.

Ivo Žegura dodaje kako bi pomoć poljoprivrednicima bila moguća npr. kroz probijanje i sanaciju puteva koji vode do njihovih vinograda.

Nakon završene diskusije predsjednik Vijeća provodi glasovanje te se sa 5 glasova „ZA“ i jedan glas „SUZDRŽAN“ se donosi slijedeći

**ZAKLJUČAK:**

Donosi se Program održavanja komunalne infrastrukture Općine Trpanj za 2023. g.

**Ad.9.) Donošenje Programa građenja objekata i uređaja komunalne infrastrukture Općine**

**Trpanj za 2023. g.**

Načelnik uvodno elaborira predloženi Program.

Ivo Žegura pita kakve su mogućnosti uređenja parkirališta u Dubi Pelješkoj ili u uvali Divna. To bi bio dobar prihod Općini .

Načelnik odgovara kako je uređenje parkirališta i uvođenje sustava naplate skup projekt, na drugu stranu prijedlog je jako dobar ali financiranje istoga u ovom trenutku premašuje njegovu rentabilnost .

Nakon provedenog glasovanja jednoglasno je donesen slijedeći

**ZAKLJUČAK**:

Donosi se Program građenja objekata i uređaja komunalne infrastrukture Općine Trpanj za 2023. g.

**Ad.10.) Usvajanje Analize sustava civilne zaštite na području Općine Trpanj za 2022.godinu.**

Načelnik uvodno pojašnjava Analizu s posebnim osvrtom na financiranje Crvenog križa, HGSS-a i dr. organizacija koje lokalna samouprava po zakonu mora sufinancirati.

Nakon provedenog glasovanja Jednoglasno je donesen slijedeći

**ZAKLJUČAK:**

Usvaja se Analiza sustava civilne zaštite na području Općine Trpanj za 2022.godinu.

**Ad.11.) Usvajanje Godišnjeg plana sustava civilne zaštite na području Općine Trpanj za**

**2023.godinu.**

Načelnik obrazlaže predloženi Plan.

Nakon kratke rasprave provedeno je glasovanje, te se jednoglasno donosi slijedeći

**ZAKLJUČAK:**

Usvaja se Godišnji plana sustava civilne zaštite na području Općine Trpanj za 2023.godinu.

**Ad.1.) Aktualni sat**

Načelnik upoznaje kako je vijećnica Antonija Mirko poslala SMS u kojem ističe kako se ona još u veljači 2022. službeno, trajno odrekla svog dijela naknade za financiranje političkih stranaka i nezavisnih lista sukladno Zakonu, te je o tome obavijestila DIP i općinu Trpanj.

Ivo Žegura pita može li se ta naknada proslijediti u nekakvu vrstu socijalnog fonda.

Načelnik odgovara da to nije moguće jer se prvo treba steći pravo na tu naknadu, zanači trebalo je da vijećnici otvore poseban račun za financiranje političkih aktivnosti te raspolažu sa sredstvima koja im pripadaju po tom osnovu.

Tonči Jelaš napušta sjednicu.

Andrija Nedoh postavlja pitanje vezano uz pomoć Općine poljoprivrednicima.

Josip Nesanović ističe kako se nitko nije javio na otvorene natječaje pomoći poljoprivrednicima, niti se itko od njih pojavio na sastanku savjetovanja LAG-a. Za zaključiti je da niti nisu zainteresirani, ali pomoć od općine se očekuje.

Dodaje kako su konkretne stvari koje Općina može napraviti tipa realizacija projekta "Kuća masline", informacijski centar i slični projekti i na taj način bi trebalo razgovarati, a ne o socijalnoj kategoriji i pomoći u tom smislu.

Ivo Žegura pita da li je moguće da cesta ( protupožarni put) od raskršća u Dubi prema Lovištu pređe iz ingerencije Županije na ingerenciju Općine tj. da bude lokalna cesta.

Načelnik odgovara kako je potrebno razgovarati sa Županijskim cestama o izmjeni statusa te ceste, a inicijativa bi trebala krenuti od općina Trpanj i Orebić.

Laura Butirić pita tko je nadležan za odobrenje postavljanja upozorenja "ležeći policajci", što je zasigurno potrebno u predjelu Škola, Put vila itd.

Načelnik odgovara kako je za to nadležna policija, a za što je potrebno izraditi elaborat.

Sjednica je završila u 17,30 h.

Zapisnik sastavila Predsjednik Općinskog vijeća

Ivana Jelaš v.r. Ivan Veić v.r.